CONSILIUL LOCAL AL MUNICIPIULUI


       S I G H I Ş O A R A  

H O T Ă R Â R E A     NR. 137

                         din 28 iulie 2011

      privind concesionarea unui teren

Consiliul Local al Municipiului Sighişoara;

Având în vedere expunerea de motive a Primarului municipiului cu propunerea de cncesionare a unui teren;

Având în vedere cererea nr. 13407/29.06.2011 a petentului Chelemen Ioan, cu domiciliul în Municipiul Sighişoara, str. Crizantemelor, nr. 24, prin care solicită concesionarea unei suprafeţe de teren, în vederea construirii unui balcon, prin extinderea apartamentului nr. 4, situat la parterul blocului din Municipiul Sighişoara, str. Crizantemelor, nr. 24, sens în care, a obţinut acordul vecinilor şi al Asociaţiei de proprietari nr. 67, precum şi certificatul de urbanism nr. 231 din 24.05.2011; 

Având în vedere Raportul de specialitate comun al Arhitectului Şef şi al Direcţiei Administrarea Patrimoniului prin care se propune aprobarea concesionării terenului, îndeplinindu-se prevederile legale;

Având în vedere că în urma concesionării acestui teren nu sunt afectate planurile de sistematizare şi că acesta nu face obiectul Legii nr. 10/2001 republicată, cu modificările şi completările ulterioare şi Legii nr. 247/2005;


Având în vedere că prin această concesiune se aduc venituri suplimentare la bugetul local;

        
Având în vedere prevederile Legii nr. 50/1991 privind autorizarea executării lucrărilor de construcţie, republicată, cu modificările şi completările ulterioare;

        
Având în vedere prevederile Regulamentului General de Urbanism, aprobat prin Hotărârea Guvernului nr. 525/1996 republicată, cu modificările ulterioare;


Având în vedere avizele favorabile ale Comisiei pentru studii şi prognoze economico-sociale, buget; ale Comisiei pentru organizare şi dezvoltare urbanistică; ale Comisiei sociale,  cât şi pe cele ale Comisiei pentru administraţie publică locală, juridică, apărarea ordinii publice, respectarea drepturilor şi a libertăţilor cetăţenilor;
 În baza art. 36 (2) lit. „c”, (5) lit. „a” şi „b”, art . 45 (3), art. 115 (1) lit. ,,b” şi art. 123 din Legea nr. 215/2001, Legea Administraţiei Publice Locale, republicată, cu modificările şi completările  ulterioare;
H O T Ă R Ă Ş T E:
Art.1. Se aprobă concesionarea directă a suprafeţei de 8,17 mp. teren, din terenul situat în Municipiul Sighişoara, str. Crizantemelor, nr. 24, înscris în C.F. nr. 50366 (nr. C.F. vechi 9537), sub nr. top. 3495/13, conform planului anexa nr. 1 la prezenta, către Chelemen Ioan şi soţia Chelemen Anca, proprietarii apartamentului nr. 4, în vederea construirii unui balcon. 

Redevenţa va fi de 98,04 lei/an, respectiv 12,00 lei/mp./an, stabilită în baza art. 1, lit. c) din anexa nr. 9 la Hotărârea Consiliului Local nr. 91/27.05.2010, cu modificările şi completările ulterioare şi se va indexa cu indicele de inflaţie.
Durata concesiunii este de 49 de ani, începând cu data de 01.08.2011, cu posibilităţi de prelungire.


Balconul ce se va realiza nu va depăşi proiecţia la sol a balcoanelor existente la etaj.

       Art.2. Primarul municipiului şi aparatul de specialitate al acestuia se încredinţează cu ducerea la îndeplinire a prezentei.

 PRESEDINTE DE SEDINTA, 






Marcel-Cosmin Urian










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu unanimitate de voturi )

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Direcţia ad-rea patrimoniului ;

1 ex. Arhitect sef;

1 ex. Chelemen Ioan

10 ex.FA/FM

